Αισιοδοξία για τη δακοκτονία στη Μεσσηνία (βίντεο) - ΕΛΕΥΘΕΡΙΑ Online\nΠέμπτη, 03 Μαϊος 2018 18:45\nΑισιοδοξία για τη δακοκτονία στη Μεσσηνία (βίντεο)\nΠροσωρινοί μειοδότες έχουν αναδειχθεί για το φετινό πρόγραμμα δακοκτονίας στη Μεσσηνία, για τους εργολάβους ψεκασμών και την παγιδοθεσία.\nΟ διευθυντής Αγροτικής Οικονομίας Μεσσηνίας Γιάννης Κυριακόπουλος μας επιβεβαίωσε ότι μόνο για 7 περιοχές της Πυλίας δεν υπάρχουν προσωρινοί μειοδότες - ψεκαστές και η ανάδειξή τους θα γίνει με τη διαδικασία της διαπραγμάτευσης. Πρόκειται για τη Δημοτική Κοινότητα Πύλου - Πύλας και τις Τοπικές Κοινότητες Μεθώνης και Καλλιθέας, όπου δεν κατατέθηκαν προσφορές και τις Τοπικές Κοινότητες Ευαγγελισμού, Λαχανάδας, Φοινικούντας και Ικλαινας, όπου δεν υπήρξαν κανονικές προσφορές.\nΓια την ανάδειξη των αναδόχων τα επόμενα βήματα είναι: Τα συμπληρωματικά δικαιολογητικά που καλούνται να καταθέσουν οι προσωρινοί μειοδότες. Η επιλογή με τη διαδικασία της διαπραγμάτευσης. Και η αποστολή των φακέλων στο Ελεγκτικό Συνέδριο για τον προσυμβατικό έλεγχο.\nΟ κ. Κυριακόπουλος παρατήρησε ότι φέτος οι διαδικασίες ξεκίνησαν ένα μήνα νωρίτερα κι εξέφρασε την ελπίδα οι συμβάσεις με τους αναδόχους να υπογραφούν έγκαιρα, μέσα στον Ιούνιο, ώστε μέχρι τις 10 του άλλου μήνα να έχουν μπει οι παγίδες και στα τέλη του να ξεκινήσουν οι ψεκασμοί.\nΣτο μεταξύ, οι Διευθύνσεις Αγροτικής Οικονομίας Μεσσηνίας και Τριφυλίας περιμένουν από το υπουργείο Αγροτικής Ανάπτυξης την απόφαση για την πρόσληψη (μέσω ΑΣΕΠ) του εποχικού προσωπικού για τη δακοκτονία, των τομεαρχών και των αποθηκάριων.


ΔΙΣΥΝ- Πρόσκληση για Συλλογή Ειδών Πρώτης Ανάγκης για τους Πρόσφυγες | ARSIS\nΔΙΣΥΝ- Πρόσκληση για Συλλογή Ειδών Πρώτης Ανάγκης για τους Πρόσφυγες\nΤο ΔΙ.Σ.Υ.Ν. (Δίκτυο Συνεργασίας για την Υποστήριξη των Νέων) είναι ένα δίκτυο φορέων και οργανισμών, οι οποίοι έχουν ως κοινό στόχο και αποστολή τη φροντίδα και υποστήριξη παιδιών και νέων που ανήκουν σε ευπαθείς κοινωνικές ομάδες. Ξεκίνησε τη λειτουργία του το 1998 και από τότε έχει πραγματοποιήσει ημερίδες, ομάδες συζήτησης, εκδηλώσεις και συνέδρια, με στόχο την ενημέρωση και την ευαισθητοποίηση του κοινού σε θέματα νεότητας, καθώς και την ενημέρωση/ εκπαίδευση επαγγελματιών σε χώρους που παρέχουν υπηρεσίες σε παιδιά και νέους.\nΜέλη του ΔΙ.Σ.Υ.Ν. είναι: ΑΡΣΙΣ, E.K.K.A., Ινστιτούτο Υγείας του Παιδιού, ΚΕΘΕΑ- Στροφή, Παιδικά Χωριά SOS, Τζάννειο Νοσοκομείο, Υπηρεσίες Επιμελητών Ανηλίκων Αθήνας και Πειραιά,Χατζηκυριάκειο Ίδρυμα, Ίδρυμα Χατζηκώνστα, 18 ΑΝΩ.\nΑπαντώντας στις έντονες ανάγκες των καιρών, το ΔΙ.Σ.Υ.Ν διοργανώνει την Τρίτη, 1η Δεκεμβρίου 2015 μία ΕΚΔΗΛΩΣΗ ΣΥΛΛΟΓΗΣ ΕΙΔΩΝ ΠΡΩΤΗΣ ΑΝΑΓΚΗΣ ΓΙΑ ΤΟΥΣ ΠΡΟΣΦΥΓΕΣ. Η συλλογή θα γίνεται από τις 11:00 μέχρι τις 15:00 στην Πλατεία Πανόρμου (Στάση Μετρό Πανόρμου). Όσοι/ες ενδιαφέρονται να συνεισφέρουν, μπορούν να φέρουν στην πλατεία Πανόρμου από τις 11:00 μέχρι τις 15:00 τα εξής είδη:\nΑΛΜΥΡΑ SNACKS (π.χ. crackers)\nΧΥΜΟΥΣ ΣΕ ΧΑΡΤΙΝΕΣ ΣΥΣΚΕΤΑΣΙΕΣ\nΚΟΝΣΕΡΒΕΣ ΜΕ ΕΤΟΙΜΟ ΜΑΓΕΙΡΕΜΕΝΟ ΦΑΓΗΤΟ (π.χ. φασόλια)\nΜΠΙΣΚΟΤΑ (ΜΕ ΥΛΙΚΑ ΠΟΥ ΔΕΝ ΑΛΛΟΙΩΝΟΝΤΑΙ)\nΣας καλούμε να συμμετέχετε στην εκδήλωση, συνεισφέροντας στην υποστήριξη ανθρώπων, οι οποίοι μας έχουν ανάγκη.


καρποί - Γλυκούλι\nΓιαούρτι, φρούτα και λαχανικά οφελούν την καρδιαγγειακή υγεία, σύμφωνα με νέα έρευνα\nΗ διατροφή μουΚαλή Υγεία 27/07/2021\nΗ καλύτερη στρατηγική για την πρόληψη της αθηροσκλήρωσης, της συσσώρευσης πλάκας στις αρτηρίες του σώματος που μπορεί να προκαλέσει καρδιακές παθήσεις, είναι η διατροφή με βάση τις φυτικές τροφές, σύμφωνα με νέα έρευνα που δημοσιεύτηκε στο περιοδικό Cardiovascular Research. Σε μια πρόσφατη ανάλυση, ερευνητές συνέλλεξαν στοιχεία από μεγάλο αριθμό... ΠΕΡΙΣΣΟΤΕΡΑ...\nΖωή με το ΔιαβήτηΚαθημερινότητα 12/11/2018\nΑν έχετε διαβήτη είναι σημαντικό να θωρακίσετε τον εαυτό σας ενάντια στους ιούς που προκαλούν το εποχιακό κρύωμα και τη γρίπη. Ευτυχώς η μητέρα φύση διαθέτει πολλά φαγητά με βιταμίνες που τονώνουν το ανοσοποιητικό σύστημα. Κάντε λοιπόν τώρα την εξής δέσμευση στον εαυτό σας. Ότι φέτος, κατά την περίοδο... ΠΕΡΙΣΣΟΤΕΡΑ...


Από το Αλμά Ζωής με βοήθησαν πολύ όταν περνούσα την όλη διαδικασία. Ήθελα να βρω έναν τρόπο να τους πω ευχαριστώ, ήθελα να βάλω έστω και ένα μικρό λιθαράκι για να βοηθηθούν κι άλλες γυναίκες που αντιμετώπιζαν αυτή την ασθένεια. Ήθελα να βρεθώ μαζί τους. Την ημέρα του αγώνα της προηγούμενης χρονιάς είχα μόλις χειρουργηθεί […]


Όταν οι Hells Angels μήνυσαν τη Marvel και αποζημιώθηκαν με χιλιάδες δολάρια από τον κολοσσό – Global News | ΝΕΑ | ΕΙΔΗΣΕΙΣ | ΕΠΙΚΑΙΡΟΤΗΤΑ | ΟΙΚΟΝΟΜΙΑ\nΟι Hells Angels είναι το πιο διάσημο και διαβόητο club μοτοσικλετιστών όλων των εποχών. Ιδρύθηκαν το 1948 στη Φοντάνα της Καλιφόρνια και έγιναν δημοφιλείς το 1965 όταν ο τότε γενικός εισαγγελέας της Καλιφόρνιας Τόμας Λιντς δημοσίευσε μια έκθεση για συμμορίες μοτοσικλετιστών, συμπεριλαμβάνοντας σε αυτή και τους Hells Angels και τις περίεργες δραστηριότητές τους. Ωστόσο, αργότερα οι Hells Angels εκμεταλλευόμενοι τη δημοφιλία τους μήνυσαν τη Marvel και κατάφεραν να κερδίσουν από την όλη διαδικασία 35.000 δολάρια.\nΗ φήμη των Hells Angels αυξήθηκε με τη δημοσίευση του 1966 του βιβλίου του συγγραφέα Hunter S. Thompson «Hell’s Angels: A Strange and Terrible Saga» καθώς και με το τραγικό περιστατικό του 1969 στη δωρεάν συναυλία των Rolling Stones στο Altamont της Καλιφόρνια, στην οποία οι Angels προσλήφθηκαν για να παρέχουν ασφάλεια στη σκηνή και ένας 18χρονος συμμετέχων στη συναυλία μαχαιρώθηκε και σκοτώθηκε -ένα μέλος των Hells Angel κατηγορήθηκε για τη δολοφονία αλλά αργότερα αθωώθηκε.\nΠαρά την παράνομη εικόνα τους, λοιπόν, οι Hells Angels δεν φοβήθηκαν να χρησιμοποιήσουν το νόμο, τις στιγμές που έπρεπε να προστατεύσουν το εμπορικό σήμα και τα διακριτικά τους. Κάτι που έχει να κάνει και με την ιστορία της μήνυσης της Marvel. Τον Ιούλιο του 1992, η Marvel παρουσίασε έναν νέο χαρακτήρα στα κόμικς της, ονόματι Hell’s Angel, χρησιμοποιώντας το συγκεκριμένο όνομα για πέντε τεύχη πριν το αλλάξει τελικά σε Dark Angel.\nΣύμφωνα με τους Times και όσα αναφέρει το grunge.com, η μήνυση ανέφερε ότι η Marvel εκμεταλλεύτηκε το όνομα, την εικόνα και την δημοφιλία του Hells Angel Motorcycle Club και υπονοούσε ότι ο σύλλογος ενέκρινε το κόμικ. Η Marvel, ωστόσο, απάντησε ότι «Η φανταστική ηρωίδα της Marvel με υπερδυνάμεις που δίνουν μάχη με τον Σατανά για να σώσουν ψυχές δεν θα μπορούσε λογικά να συγχέεται με μια βίαιη συμμορία μοτοσικλετιστών που έχει αναγνωριστεί ως ένας από τους μεγαλύτερους παράνομους κατασκευαστές ναρκωτικών στον κόσμο».\nΟ νόμος, τελικά, τάχθηκε με τους Hells Angels και, σύμφωνα με το Orlando Sentinel, η Marvel διατάχθηκε να δωρίσει 35.000 δολάρια στον Ronald McDonald House, έναν οργανισμό που υποστηρίζει παιδιά με καρκίνο και τις οικογένειές τους. ‘Ηταν η πρώτη νομική νίκη για την Hells Angels Motorcycle Corporation με δικηγόρο τον Fritz-Howard Clapp. Ο Clapp, μάλιστα, συνέχισε προσάγοντας αρκετές υποθέσεις παραβίασης εμπορικών σημάτων στο δικαστήριο για τους Hells Angels, όπως αναφέρουν οι New York Times, εναντίον γιγάντιων εταιρειών όπως οι Alexander McQueen, Amazon, Zappos και Walt Disney.\nTags: lifestyle Marvel κόμικς


03 | Δεκέμβριος | 2011 | Παιδείας Εγκώμιον\nΠρωτόλεια ερωτήματα για τη βία\n[Μικρή ιστορία του σχολείου. Τέτοιες ιστορίες είναι πολύ συχνές στη ζωή του εκπαιδευτικού. Άλλες τις κερδίζεις και άλλες τις χάνεις, όλες όμως σου αφήνουν “σημάδια” που σε συνοδεύουν στο ταξίδι της ζωής, γιατί είναι αυθεντικές ιστορίες ανθρώπων.]\n[Φωτο. Πρωτόλεια μορφή βίας. Ο Κρόνος καταβροχθίζει ένα από τα παιδιά του. Ελαιογραφία του Φ. Γκόγια, περ. 1811 (Μαδρίτη, Πράδο) (Πηγή: Περιοδικό Corpus, τεύχος 48, άρθρο «Παιδί και βία στην Ελληνική Μυθολογία», Σπυρίδωνα Δ. Συρόπουλου, Πανεπιστήμιο Αιγαίου, σελ. 61)]\nΟ Παναγιώτης ξεχώριζε μέσα στη σχολική αίθουσα αμέσως και από τη φυσιογνωμία και από τη συμπεριφορά· ψηλός, σωματώδης, κουρεμένο το κεφάλι – σχεδόν ξυρισμένο, ανήσυχος, πάντα έτοιμος να μιλήσει, αν δε ζωγράφιζε, θα πείραζε κάποιον άλλο δίπλα του. Τον «πήρα με το καλό» ως όφειλα, με το … πολύ καλό. Πιστεύω ότι τους μαθητές που είναι πάντα ζωηροί και ανήσυχοι πρέπει να τους αντιμετωπίζεις με διάθεση φιλίας, με διαρκή και επίμονη διάθεση φιλίας. Έτσι κι αλλιώς δεν βγάζω μαθητές έξω από την αίθουσα, οπότε τα δύο στοιχεία δένονται μεταξύ τους. Μακρηγορώ.\nH συνέχεια στην Ελληνική Φιλοσοφία\n(από το τέλος της Αρχαιότητας ως την πτώση της Βυζαντινής αυτοκρατορίας)\n(Μετάφραση: Πολυτίμη-Μαρία Παλαιολόγου)\nΑπό «Μεσαιωνική Φιλοσοφία. Σύγχρονη Έρευνα και Προβληματισμοί», Εκδ. ΠΑΡΟΥΣΙΑ, Αθήναι, 2000\nΤο 529 ο αυτοκράτορας Ιουστινιανός εξέδωσε ένα διάταγμα, που απαγόρευε εντελώς τη διδασκαλία της φιλοσοφίας στην Αθήνα.(1) Αυτό σήμανε το κλείσιμο της Πλατωνικής Ακαδημίας, η οποία μέχρι τότε, για σχεδόν εννιακόσια ολόκληρα χρόνια, βρισκόταν χωρίς διακοπή στα χέρια των διαδόχων του Πλάτωνα. Οι τελευταίοι εταίροι της Σχολής αναγκάστηκαν να καταφύγουν στην Περσία,(2) ενώ η περιουσία της Σχολής δημεύθηκε. Το ίδιο έτος, το 529, ο Βενέδικτος, μοναχός από την Νουρσία, ίδρυσε το μοναστήρι του Monte Cassino στην Καμπανία, πράξη που σηματοδοτεί θεσμικά την έναρξη του λατινικού Μεσαίωνα. Αυτά τα εξαιρετικώς σημαντικά γεγονότα, αφ’ ενός το τέλος του αρχαίου κόσμου με το φαινομενικά ταυτόχρονο τέλος της ελληνικής φιλοσοφίας και αφ’ ετέρου η άνοδος του βασιλείου των Φράγκων με την άνθηση της εκκλησιαστικής επιστήμης, της Σχολαστικής, άσκησαν μιαν έλξη σχεδόν μαγική στην ιστορική συνείδηση των Δυτικών μέσω των φαινομενικά προφανών ιστορικών τους συνεπειών.\nΚατηγορίες:φιλοσοφία Ετικέτες: φιλοσοφία, Βυζάντιο


HEALTH AID - PharmacyAllDay\n> ΔΙΑΤΡΟΦΗ - ΒΙΤΑΜΙΝΕΣ>ΚΟΛΛΑΓΟΝΟ - ΥΑΛΟΥΡΟΝΙΚΟ>HEALTH AID\n-- HEALTH AID (1)\nHEALTH AIDΥπάρχει 1 προϊόν.\nHealth Aid Radiance 60 tabs\nΤo Radiance της HealthAid περιέχει θαλάσσιο Κολλαγόνο υδρολυμένο τύπου ΙΙ, για καλύτερη και ταχύτερη απορρόφηση σε συνδυασμό με Βιταμίνη C και Ψευδάργυρο, που έχουν αντιοξειδωτικές και επουλωτικές ιδιότητες. Δρουν συνεργιστικά ώστε να διατηρούν το δέρμα νεανικό και λαμπερό χωρίς ρυτίδες, τα μαλλιά υγιή, και τα νύχια δυνατά.


Ειδήσεις - Συνιστάται ψυχραιμία για τη γρίπη των πτηνών\nΣυνιστάται ψυχραιμία για τη γρίπη των πτηνών\nΗμ/νία: 19.10.2005 12:19\nΣαφές μήνυμα προς τους καταναλωτές να συνεχίσουν την κατανάλωση ελληνικών πτηνοτροφικών προϊόντων απέστειλαν, με συνέντευξη Τύπου που παραχώρησαν από κοινού στο Press Room, ο υπουργός Επικρατείας Θ. Ρουσόπουλος, ο υπουργός Υγείας Νικ. Κακλαμάνης και ο υφυπουργός Αγροτικής Ανάπτυξης Αλ. Κοντός.\nΤόνισαν εμφατικά ότι η εξέλιξη της υπόθεσης βρίσκεται υπό στενή παρακολούθηση των αρμοδίων υπηρεσιών, ενώ ειδικά ο υπουργός Υγείας δήλωσε ότι το βράδυ που ανακοινώθηκε το κρούσμα έφαγε κοτόπουλο, εκφράζοντας έτσι την εμπιστοσύνη του στα πτηνοτροφικά προϊόντα.\nΜάλιστα, υπογράμμισαν ότι ο κίνδυνος εξάπλωσης της ασθένειας είναι μικρός για τα οικόσιτα και αγροτικά ζώα, που δεν έρχονται σε επαφή με άγρια πτηνά. Παράλληλα, καθησυχαστικός σχετικά με το θέμα της γρίπης των πουλερικών εμφανίστηκε και ο υπουργός Αγροτικής Ανάπτυξης Ευάγγελος Μπασιάκος, ενημερώνοντας τους υπουργούς Εξωτερικών των χωρών – μελών της Ε.Ε. Ο υπουργός επισήμανε ότι η Ελλάδα έχει λάβει εγκαίρως τα απαραίτητα μέτρα και είναι πλήρως προετοιμασμένη για συγκεκριμένες δράσεις, εφόσον χρειαστεί και σε συνεργασία με τις κτηνιατρικές αρχές της Ε.Ε.\nΟι δύο βασικές προτεραιότητες, υπογράμμισε ο Ευ. Μπασιάκος, είναι η στήριξη των πτηνοτρόφων και η προστασία της κατανάλωσης.\nΟ Ευ. Μπασιάκος υπενθύμισε πως ήδη έχει απαγορευτεί η διακίνηση των πτηνοτροφικών προϊόντων από τον Νομό Χίου, τόσο προς την υπόλοιπη χώρα όσο και προς το εξωτερικό, ενώ επισήμανε ότι προς το παρόν δεν τίθεται θέμα υιοθέτησης πρόσθετων μέτρων.\nΟ αρμόδιος επίτροπος Μάρκος Κυπριανού μετά την ολοκλήρωση του έκτακτου Συμβουλίου Γενικών Υποθέσεων είπε ότι η Επιτροπή ζήτησε να σταλούν τα δείγματα και στο κοινοτικό εργαστήριο στο Ουέιμπριτζ της Αγγλίας.\nΕπανέλαβε την έκκλησή του προς τα κράτη – μέλη να συγκεντρώσουν όσο το δυνατόν μεγαλύτερο απόθεμα αντιγριπικών εμβολίων, τονίζοντας ότι στόχος της Επιτροπής είναι η διεθνής συνεργασία για την αντιμετώπιση του προβλήματος.\nΤέλος, πρέπει να σημειωθούν τα αλλεπάλληλα κρούσματα «ύποπτων» νεκρών πουλιών που αναφέρονται τις τελευταίες ώρες σχεδόν από ολόκληρη την Ελλάδα και ουσιαστικά καταδεικνύουν τον πανικό που επικρατεί σε μεγάλα τμήματα του πληθυσμού.


Άγριο έγκλημα στην Αιτωλοακαρνανία: Νεκρός 91χρονος\nΜε θανάσιμα τραύματα εντοπίστηκε μέσα στο σπίτι του το πρωί της Πέμπτης (14/01) ένα ηλικιωμένο άτομο στο Χαλκιόπουλο Αιτωλοακαρνανίας.\ntag Άγριο έγκλημα στην Αιτωλοακαρνανία: Νεκρός 91χρονος Με θανάσιμα τραύματα εντοπίστηκε μέσα στο σπίτι του το πρωί της Πέμπτης (14/01) ένα ηλικιωμένο άτομο στο Χαλκιόπουλο Αιτωλοακαρνανίας. share save


Τσαντ: Προέδρος της Δημοκρατίας ο γιος του αποθανόντος Ντεμπί | Liberal.gr\nΤετάρτη 21 Απριλίου 2021, 13:29\nΟ στρατηγός Μαχαμάτ Ιντρίς Ντεμπί, επικεφαλής του Στρατιωτικού Μεταβατικού Συμβουλίου (CMT) που εγκαθιδρύθηκε χθες, Τρίτη, μετά τον θάνατο του πατέρα του Ιντρίς Ντεμπί Ίτνο σε μάχες εναντίον των ανταρτών, «αναλαμβάνει τα καθήκοντα του Προέδρου της Δημοκρατίας» του Τσαντ, σύμφωνα με τον Χάρτη της Μετάβασης που δημοσιοποιήθηκε σήμερα στον ιστότοπο της προεδρίας.\nΟ Χάρτης της Μετάβασης ακυρώνει το προηγούμενο Σύνταγμα και θα εκτελεστεί ως «θεμελιώδης νόμος της Δημοκρατίας», σύμφωνα με τους όρους που χρησιμοποιούνται στο έγγραφο.\nΟ νεαρός στρατηγός ηλικίας 37 ετών είναι επίσης «ο ανώτατος αρχηγός του Στρατού». Είχε ορίσει χθες με διάταγμα άλλους 14 στρατηγούς οι οποίοι ανήκαν στον στενό κύκλο των συνεργατών του πατέρα του, ως μέλη του CMT, ενός οργάνου που έχει αναλάβει να οργανώσει την 18μηνη περίοδο μετάβασης πριν από τη διεξαγωγή «ελεύθερων και δημοκρατικών εκλογών».\nΟ Μαχαμάτ Ιντρίς Ντεμπί προεδρεύει επίσης «του στρατιωτικού συμβουλίου μετάβασης, του υπουργικού συμβουλίου, των ανώτατων συμβουλίων και επιτροπών εθνικής άμυνας», σύμφωνα με το κείμενο.\nΟ νέος αρχηγός του κράτους θέτει επίσης σε ισχύ τους νόμους που εγκρίνουν τα 69 μέλη του εθνικού συμβουλίου μετάβασης, που διορίζονται απευθείας από τον Μαχαμάτ Ιντρίς Ντεμπί.\nΟ Χάρτης της Μετάβασης, που περιλαμβάνει 95 άρθρα, διασφαλίζει επίσης τις ελευθερίες «της γνώμης, της συνείδησης και της λατρείας».\nΈχει οριστεί μια μεταβατική κυβέρνηση, τα μέλη της οποίας ορίζονται και ανακαλούνται από τον Μοχαμάτ Ιντρίς Ντεμπί. «Τα μέλη του στρατού που καλούνται στη μεταβατική κυβέρνηση απαλλάσσονται από κάθε στρατιωτικό αξίωμα», διευκρινίζεται σε αυτόν τον καταστατικό χάρτη.